**Styremøte i Nordland Sau og Geit 10.januar 2022**

Sted: Teams

Til stede: Anne Kari, Marit, Hendry, Ketil, Linn Hege

Forfall: Anders

Sak 1. Gjennomgang av referat fra sist styremøte 6. desember.

*Anne Kari gikk gjennom sist referat. Ingen kommentarer.*

Sak 2. Kommunikasjonsansvarlig

*Edel ble spurt ved sist styremøte. Hun føler at det ikke er anledning til å ta den rollen per i dag.*

*Nytt forslag: Linn Hege Engen*

Sak 3. Rovvilt

*Rovviltnemda: Gaupe 13 fellinger foreslått, 4 tildelt nord for Saltfjellet (hvorav 2 hodyr), felles klage fra Bondelaget, Nordland sau og geit og reindrifta til direktoratet er sendt for å få økt kvoten. Det er lagt inn ekstra innsats for sporing noen steder for å forsøke å få dokumentert flere familiegrupper som kan bidra til å underbygge klagen. Det begrunnes med at det i år er større anledning for å få innvilget skadefelling siden kvoten er så lav.*

*Anne Kari ber Ketil ta instruksene til rovviltkontaktene rundt om i landet til Utmarksrådet – dette fordi at det sies at det noen steder er gitt beskjed om at det ikke skal registreres enkeltindivider. «Skandobs» er det eneste registreringsmiddelet vi som beitebrukere har. Rapporten til NINA viser at de har vært inne i «Skandobs» og hentet info. Vi som beitebrukere er nødt til å benytte «Skandobs» for å få synliggjort det vi kommer over.*

*Ny regjering gir håp om at det blir tatt ut mer bjørn på vårsnø. For bl.a. Grane er det et stort problem. Her bør man kanskje samarbeide med Bondelaget og få et møte på nettopp det. Gjerne i dialog med rovviltnemda. Men det bør kanskje være eget møte for å få virkelig tyngde. Ketil snakker med Geir Jostein og Anne Kari tar kontakt med Berit. Vi konsentrerer oss om bjørn i denne omgang. Det er lurt å fokusere på en ting i gangen.*

*Vi burde få til et møte sammen med bondelaget og reindrifta for å presse på.*

*Ulvejakta får veldig stort fokus. Det skygger over problemene man har med andre rovvilt i andre landsdeler.*

*Kvota på jerv er 16 individer.*

*Kongeørna begynner å bli et kjempestort problem. Der kommer vi i skvis med turismen som bruker den som trekkplaster. I Lofoten har det vært en bedring i antall dyr tapt til ørn.*

*Tallene på erstatningssøknadene går ned og med det konkluderer statsforvalteren at tapene går ned. Vi kan se på organisert beitebruk og tallene som er kommet inn der og se hvordan statistikken ser ut i der. Da får vi en oversikt over hva som er tapt og hva som er søkt om.*

Sak 4. Jordbruksforhandlingene

*Anne Kari gikk gjennom Forberedelse til jordbruksforhandlingene fra NSG sentralt og fyllte ut skjema.*

*Skjema innsendes innen 10. januar.*

*Marit sammenligner storfe og småfetilskuddet og vil gjerne at vi ser på en tilnærming for å tette differansen. Gjerdekostnaden er høyere for sau vs. storfe, det er mange flere dyr som skal sankes og holdes tilsyn for f.eks.*

*Halvert bunnfradrag 3000 kr, 400 kr utmarksbeitetilskudd og 220 kr på generelt beitetilskudd.*

*Nordland ønsker at vi ser på muligheten for å ha et trappetrinnssystem med lav sats for de minste besetningene, for så å øke til de mellomstore og deretter redusere for de største igjen. Dette for å unngå å øke for alle og dermed styrke de som ønsker å leve det.*

*Ei ekstra stilling til å jobbe med utmark i NSG bør også prioriteres.*

Sak 5. Gjeterhund

*Brev ang sammensetning av gjeterhundnemda,er utsatt. §18 som viser at styret skal velges av fylkesstyret skal settes inn. Styret setter inn paragrafen og sender ut brevet med ny frist: 4. februar*

*Vi har heller ikke fått tatt med Roy Aakre på styremøtet siden dette ikke er gjennomført.*

Sak 6. Årsmøtesesongen og årsmøte fylkeslaget 19.februar 2022

*Ragnhild Engan må snakkes med. Anne Kari spør henne.*

*Papirene til valgnemnda må sendes ut straks. Anne Kari sender ut.*

*I fjor foreslo vi at vi skulle hjelpe lokallagene med å arrangere teamsmøter, men vi regner med at det arrangeres fysisk i år. Vi har ikke kommet lengre med å få lokallagene opp og gå. Vi har gjort mye, så nå får det være opp til dem.*

*Årsmelding: Hendry skriver årsmelding på geit, Ketil årsmelding rovdyr, Marit skriver årsmeldinga vår, Marit ber om årsmelding gjeterhund, økonomi og avl.*

Sak 7. Avlssesongen

*Kåringene gikk bra. Det er veldig varierende antall dommere i områdene. Dette skal diskuteres med avlsansvarlig.*

*Blir spennende å se til høsten hvor mange værlam som blir til kåring med tanke på de lave tilslagene på semin.*

Sak 8. Orienteringer

* *Anne Kari fikk telefon fra Astrid Tove Olsen. NBS drar i gang et prosjekt: «grasbasert 90-100 %» og ønsker Nordland Sau og geit inn i styringsgruppa. Det er snakk om en merkeordning.*

*Vi har ikke kapasitet til å delta nå, dessverre.*

* *Forespørsel fra Solfrid Bye om å få bruke organisasjonen (Nordland sau og geit) i søknaden om midler til et spinnekurs i Aldersundet. Det er helt greit.*

Sak 9. Eventuelt

***Neste møte: 9. februar 2022 kl 10 på Teams***

Referent: Linn Hege Engen